**Kőszeg Város Önkormányzata Képviselő-testületének**

**7/2024. (IV. 26.) önkormányzati rendelete**

**Kőszeg Város településkép védelméről szóló**

**27/2017. (XII. 22.) önkormányzati rendelet módosításáról**

Kőszeg Város Önkormányzatának Képviselő-testülete a településkép védelméről szóló 2016. évi LXXIV. törvény 12. § (2) bekezdésben kapott felhatalmazás alapján, az Alaptörvény 32. cikk (1) bekezdés a) pontjában, a településkép védelméről szóló 2016. évi LXXIV. törvény 2*.* § (2) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában és az épített környezet alakításáról és védelméről szóló 1997. évi LXXVIII. törvény 57. § (2)-(3) bekezdésében meghatározott feladatkörében eljárva, a településrendezési tervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 70/A. §-a alapján a 70. § a) pontjában biztosított véleményezési jogkörben eljáró személy véleményének kikérésével a következőket rendeli el:

1. **§**

Kőszeg Város Önkormányzata Képviselő-testületének Kőszeg Város településkép védelméről szóló 27/2017. (XII. 22.) önkormányzati rendelete (a továbbiakban: Rendelet) 4. § 6. pontja helyébe a következő rendelkezés lép:

„6. **Információs célú berendezés**: az önkormányzati hirdetőtábla, az önkormányzati faliújság, az információs vitrin, az útbaigazító hirdetmény valamint a közérdekű molinó.”

1. §

A Rendelet 20. § (4) bekezdés c) pontja helyébe a következő rendelkezés lép:

„c) az önkormányzat által szervezett vagy támogatott rendezvényről tájékoztató ideiglenes reklám elhelyezése információs berendezésen, közművelődési célú hirdetőoszlopon, közérdekű molinón lehetséges,”

1. §

A Rendelet 20. § (7) bekezdése helyébe a következő rendelkezés lép:

„(7) Közterületen és közterületről látható magánterületen reklámközzétételre nem használt információs célú berendezések, funkcionális utcabútorok, közérdekű reklámfelület, továbbá építési reklámháló elhelyezhető.”

1. **§**

A Rendelet 21. § (1) bekezdése helyébe a következő rendelkezés lép:

„(1) Közterületen reklám, plakát reklámhordozó, megállító tábla és mobil plakáttartó berendezés a közérdekű molinó kivételével

a) horganyzott és szinterezett acélból, vagy szinterezett alumíniumból készült eszközökön,

b) plexi vagy biztonsági üveg mögött,

c) hátsó fényforrás által megvilágított eszközben vagy

d) állandó és változó tartalmat is megjelenítő eszközön

helyezhető el azzal, hogy egy üzlet elé közterületre maximum egy megállító tábla kerülhet a nyitvatartási idő alatt, oly módon, hogy az a gyalogos-, kerékpáros közlekedést ne zavarja.”

1. §

A Rendelet 32. §-a helyébe a következő rendelkezés lép:

„32. § (1) Amennyiben az átruházott hatáskörben eljáró polgármester (a továbbiakban: polgármester) az e rendeletben meghatározott településképi követelmények megsértése miatt településképi kötelezési eljárást folytat le, a jogsértőt a jogsértés megszüntetésére hívja fel, teljesítési határidő meghatározásával.

(2) Amennyiben az (1) bekezdésben meghatározott határidő eredménytelenül telik el, a polgármester az érintett ingatlan tulajdonosát új határidő meghatározásával a jogsértés megszüntetésére kötelezi, egyidejűleg településkép-védelmi bírságot is kiszab.

(3) A településkép-védelmi bírság összege legalább 100.000,- forint, de

a) bejelentési kötelezettség elmulasztása ellenére történő megvalósítás esetén természetes személy esetén legfeljebb 200.000,- forint, jogi személy vagy egyéb szervezet esetén legfeljebb 300.000,- forint,

b) bejelentési eljárás során, amennyiben a polgármester tiltó határozata ellenére a bejelentett tevékenységet megkezdték vagy megvalósították természetes személy esetén legfeljebb 200.000,- forint, jogi személy vagy egyéb szervezet esetén legfeljebb 1.000.000,- forint,

c) nem a településképi bejelentés során kiadott határozatnak megfelelően valósították meg természetes személy esetén 200.000,- forint, jogi személy vagy egyéb szervezet esetén 500.000,- forint.”

1. §

A Rendelet 6. melléklete helyébe az 1. melléklet lép.

1. §

A Rendelet 30. §-a a következő (3) bekezdéssel egészül ki:

„(3) Az önkormányzat településképi bejelentési eljárást folytat le az az épített környezet alakításáról és védelméről szóló 1997. évi LXXVIII. törvény 57/F. § hatálya alá nem tartozó, rendeltetésmódosítást vagy a rendeltetési egységek számának megváltozását jelentő rendeltetésváltozások tekintetében.”

1. **§**

A Rendelet 28. § (1) bekezdésében és a 30. § (1) bekezdésében az „A polgármester” szövegrész helyébe az „Átruházott hatáskörében eljárva a polgármester (a továbbiakban: polgármester)” szöveg lép.

1. **§**

Hatályát veszti a Rendelet

a) 4. § 4. és 13. pontja,

b) 20. § (2)-(3) bekezdése, (4) bekezdés a) pontja, (5)-(6) és (8) bekezdése,

c) 22. § (1) és (3) bekezdése

d) 19. alcíme.

1. **§**

Ez a rendelet a kihirdetését követő napon lép hatályba.

**Dr. Zalán Gábor Básthy Béla**

jegyző polgármester



1. ***melléklet a 7/2024. (IV. 26.) önkormányzati rendelethez***

***„6. melléklet a 27/2017. (XII. 22.) önkormányzati rendelethez***

Kőszeg Város Önkormányzata

**Kőszeg Város Polgármestere**

9730 Kőszeg Jurisics tér 8.

**T E L E P Ü L É S K É P I B E J E L E N T É S**

I. Bejelentő neve (szervezet neve, képviselője):

…………………………………………………………………………………………………

II. Bejelentő lakcíme (szervezet esetén székhely):

………………………………………………………………………………………………….

III. Bejelentő elérhetősége: levelezési címe, telefonos elérhetősége, elektronikus címe:

…………………………………………………………………………………………………

IV. Bejelentéssel érintett építési tevékenység vagy reklámelhelyezés

−helye:…………………………………………………………………………………………

− telek helyrajzi száma: …………………...

V. Településképi bejelentési eljárás megjelölése (aláhúzandó):

- bejelentéshez kötött építési tevékenység

- reklámelhelyezés

- rendeltetés és rendeltetési egység számának megváltoztatása

VI. Bejelentéssel érintett építési tevékenység vagy reklámelhelyezés rövid leírása:

………………………………………………………………………………………………….

VII. A bejelentéssel érintett építési tevékenység elvégzésének vagy reklámozás megvalósításának tervezett időtartama:

…………………………………………………………………………………………………

VIII. A bejelentési eljáráshoz benyújtott építészeti-műszaki tervdokumentációt az alábbi műszaki tartalommal kell benyújtani:

1. helyszínrajzi elrendezés ábrázolása, a szomszédos beépítés bemutatása, védettség lehatárolása, terepviszonyok megjelenítése szintvonalakkal,
2. településképet befolyásoló tömegformálás, homlokzatkialakítás, utcakép, illeszkedés ábrázolása (lehet makett, fotómontázs, digitális megjelenítés is),
3. reklámelhelyezés ábrázolása,
4. rövid műszaki leírás a különböző védettségek bemutatásával, a telepítésről és az építészeti kialakításról.

Kőszeg, …………………..

…………..……………………..

**bejelentő aláírása „**